"હવે ઘર વહેંચી નાખવું છે. આમ પણ આ ઘર સાથેની છેલ્લી યાદ બહુ કડવી છે.. ને એ યાદ કરીને મગજ વધારે બગડે એ કરતાં બને એટલું વહેલું આ ઘર વહેંચી નાખીએ.. ઋણિત અને રુણીકાએ નિર્ણય લઇ લીધો. બંને હવે તો વિદેશ વસતાં. આ ઘરમાં રહેનાર, તેને સાચવનાર હવે કોઈ નહોતું બચ્યું. મમી તો બંને સાવ નાના હતા ત્યારે મૃત્યુ પામ્યા હતાં. એ પછી પપ્પા જ બંને ભાઈ-બહેનોનો બધો આધાર બનીને રહેલાં. પરંતુ સાત વર્ષ પહેલા કંઇક એવું બની ગયું કે બંને ભાઈ-બહેને તેમના પિતાજી સાથે રીતસરના અબોલા લઇ લીધેલા. વિદેશમાં જ ભણવા ગયેલા ને ત્યાં જ બંને વસી ગયા.